**Polisi Plant yn Baeddu**

**Ffederaswin Talaerau**

** **

**Mabwysiadwyd: Haf 2014**

**Adolygwyd: Gwanwyn 2018, Mawrth 2021**

**Pennaeth: Glenda Evans**

**Cadeirydd: Meleri Morris**

**Ysgol Brynaerau ag Ysgol Talysarn**

**Plant yn Baeddu – Canllawiau Ar Gyfer Ysgolion**

**Cefndir**

Mae baeddu yn broblem eithaf cyffredin – gall effeithio cymaint ag 1 mewn 30 o blant rhwng 4-5 oed, a gall osod llawer o straen ar bawb y mae hyn yn effeithio arnynt, sy’n cynnwys y plentyn, y rhieni a’r ysgol.

Mae plant yn baeddu eu dillad isaf, yn baeddu lloriau, neu’n baeddu mewn mannau anaddas eraill. Fodd bynnag, gall y rhan fwyaf o blant reoli eu perfeddion yn well nac y gallant reoli eu pledrennau, a gallant reoli eu perfeddion ddydd a nos erbyn maent yn 3 oed.

Gan fod plant yn treulio’r rhan fwyaf o’r diwrnod mewn ysgol neu leoliad blynyddoedd cynnar, mae’n bwysig bod sefydliadau addysgol yn deall pam bod plant yn baeddu a sut gall ysgolion gynorthwyo i ddelio â hynny.

**Rhesymau pam bod plant yn baeddu**

 Diffyg hyfforddiant o ran defnyddio’r toiled

 Diet gwael/diffyg dðr, yn arwain at rwymedd (yn arbennig gyda phlant hŷn)

 Anhawster dysgu neu anhawster corfforol

 Salwch llwybr traul e.e. dolur rhydd

 Anwybyddu arwyddion y dylent ‘ddefnyddio’r toiled’

 Digwyddiadau neu brofiadau dirdynnol

 Rhy swil i ofyn am ddefnyddio’r toiledau

 Seicolegol – profiad annymunol yn y gorffennol, ofn defnyddio’r toiled

**Effeithiau y gall baeddu gael ar blant**

 Ynysigedd cymdeithasol;

 Bwlio;

 Embaras;

 Diffyg hunan-barch;

 Anianawd;

 Ymddygiad;

 Osgoi gweithgareddau;

 Straen;

**Sut y gall *rhieni* helpu mewn sefyllfa a all godi yn yr ysgol**

 Trafod unrhyw broblemau a all fod gan y plentyn, yn gyfrinachol, gyda’r athro/athrawes dosbarth.

 Hyrwyddo arferion hylendid cyffredinol gartref, sy’n cynnwys golchi’r dwylo.

 Darparu ‘bag newid’ fel y gall y plentyn newid ei ddillad yn ddiffwdan yn yr ysgol.

 Trafod gyda’r athro/athrawes dosbarth er mwyn canfod a oes gan y plentyn broblemau o ran defnyddio toiled yr ysgol.

 Annog eich plentyn yn raddol i ddefnyddio’r toiled gyda llai o oruchwyliaeth.

 Helpu eich plentyn i feddwl yn bositif y bydd ef/hi yn gallu rheoli’r perfeddion.

 Trefnu asesiad gan swyddog iechyd sydd wedi derbyn hyfforddiant (nyrs ysgol) mewn ymgynghoriad â staff yr ysgol, neu’r meddyg teulu.

*(Gyda phlant hŷn, dylai hyn fod yn un o’r ystyriaethau cyntaf).*

**Sut y gall *staff* gynorthwyo mewn sefyllfa a all godi yn yr ysgol**

 Annog rhieni i ddefnyddio’r gwasanaeth nyrs ysgol, sydd yn asesu ac yn hyrwyddo lles, ac yn cynnig cyngor a thriniaeth pan fo angen.

 Sicrhau bod dðr yfed ar gael i’r plant trwy’r dydd, a chyfleusterau toiled o ansawdd da, ac a gynhelir yn dda, nad ydynt yn codi ofn, nac yn oer, nac yn anhygyrch.

 Hyrwyddo arferion hylendid yn yr ysgol sy’n cynnwys golchi’r dwylo.

 Cadw ‘bag newid’ a ddarperir gan riant fel gall y plentyn newid ei ddillad yn ddiffwdan yn yr ysgol.

 Parchu cyfrinachedd, a hyrwyddo diwylliant ‘dim bai’ cyn belled ag y mae baeddu yn y cwestiwn.

 Egluro wrth rieni bod ‘cyfnodau gwahardd’ yn cael eu gweithredu yn sgil sawl salwch sy’n gyffredin mewn plentyndod, gan gynnwys dolur rhydd a chwydu.

 Fodd bynnag, ni ddylid gwahardd unrhyw blentyn (heblaw gyda’r uchod) rhag cymryd rhan mewn gweithgareddau addysgol arferol yn unig oherwydd anallu i ymatal rhag baeddu a gwlychu.

 Bod yn rhan o’r Fenter Ysgolion Iach.

 Ni ddylid ceryddu na disgyblu plentyn am faeddu.

**Ffactorau ‘staffio’ pwysig eraill i’w hystyried wrth lunio polisi**

 Nid yw glanhau plant yn rhan o ddyletswyddau proffesiynol athro/athrawes. Felly, ni ellir ychwanegu cyfrifoldeb o’r fath at swydd ddisgrifiad athro/athrawes. Gellir ychwanegu cyfrifoldeb o’r fath at swydd ddisgrifiad cymhorthydd.

 Er na ddisgwylir i athrawon ddelio â digwyddiadau arferol, na’r rhai y gellir eu darogan, byddai’r rhan fwyaf o athrawon yn cynorthwyo mewn argyfwng.

 Pwysigrwydd creu perthynas gefnogol a sensitif gyda’r rhiant/gofalwr, yr athro/athrawes dosbarth, CGAAA a’r nyrs ysgol/sawl sy’n rhoi cymorth cyntaf.

 Y weithdrefn i’w dilyn pan geir digwyddiadau – dylid hysbysu’r rhieni sut y delir â’u plentyn yn yr ysgol.

 Nodi man dirgel a ble mae’n hawdd glanhau ble’r eir â phlant i’w glanhau/newid eu dillad. Rhaid sicrhau fod hyn mewn lle preifat a bod yr ystafell wedi ei awyru’n ddigonol.

 Er nad oes gofyn cyfreithiol i 2 oedolyn fod yn bresennol o dan amgylchiadau o’r fath, byddai’n arfer da cael 2 berson yn bresennol os

yn bosib - dylid wrth gwrs hysbysu rhieni o’r gweithdrefnau hyn a gofyn am eu caniatâd ysgrifenedig.

 Mae rhesymau da dros annog pob plentyn i fynd i’r toiled cyn cychwyn ymweliad ysgol.

 Dylai ysgolion ystyried sut i gynnal trefn a disgyblaeth yn hyn o beth fel nad yw’r polisi ar ‘fynd i’r toiled’ yn cael ei dorri.

 Dylid annog disgyblion, trwy’r cyngor ysgol, i gymryd cyfrifoldeb dros, a pherchnogaeth o, doiledau er mwyn eu cadw mewn cyflwr rhesymol.

 Dylid gwisgo menig latecs (dim powdwr) & ffedog blastig i newid plentyn pan fo’n bosib, gan gofio gorchuddio unrhyw doriad neu grafiad ar y croen.

 Rhaid cadw safonau hylendid uchel gan olchi dwylo gyda dŵr a sebon cyn ac ar ôl newid plentyn.

 Os yw damweiniau yn digwydd yn aml, neu os byddai’r plentyn dal mewn clytiau am resymau meddygol, byddai rhaid sicrhau gosod trefniadau mewn lle i waredu'r defnydd yn briodol gan gydymffurfio gyda rheolau amgylcheddol, h.y. dylid ystyried cael darpariaeth addas, e.e. bagiau & biniau clinigol.

 Dylid glanhau'r ardal gyn gynted â phosib gyda sylwedd sy’n cynnwys diheintydd.

 Rhaid bod yn ymwybodol o’r risg o drosglwyddiad firysau a gludir yn y gwaed (BBV - blood borne viruses.) Risg isel iawn sydd mewn dal BBV drwy iwrin & charthion, os nad oes gwaed yn bresennol. Dylid cyfeirio at bolisi’r Cyngor – ‘Firysau a Gludir yn y Gwaed’ am ragor o wybodaeth.

 Os ydych yn amau bod plentyn gydag afiechyd heintus, fel hepatitis, byddai rhaid gofyn cyngor meddygol.

**Diweddglo**

Ceir llawer o awgrymiadau uchod - ac efallai nad yw rhai ohonynt yn ffitio’n gyfforddus yn strwythur y diwrnod ysgol - ond mae llawer ohonynt eisoes wedi cynorthwyo llawer o ysgolion a theuluoedd i ddelio â’r sefyllfa.

Y gobaith yw y bydd yr uchod yn ychwanegu at y **nifer fawr o bethau mae ysgolion yn eu gwneud eisoes –** mae gan ysgolion a lleoliadau blynyddoedd cynnar rôl bwysig o ran ceisio atal problemau o’r fath rhag digwydd neu waethygu.

Mabwysiadwyd : Haf 2014

Cadeirydd : Elin Hildige, Meleri Morris

Adolygu : Gwanwyn 2018, Mawrth 2021